ՀԱԿ փոխնախագահ Լեւոն Զուրաբյանն իր խոսքում ընդգծեց, որ իրենք մեկ տարի առաջ անտեսանելի հեղափոխություն են արել, որը շուտով դառնալու է տեսանելի: Եվ ինչպես նրա ելույթի շարունակությունից պարզվեց՝ խոսքը 4+4+4 ձեւաչափով հանդիպումների արդյունքում Ընտրական օրենսգրքում ներմուծված մի շարք փոփոխությունների մասին էր: Մասնավորապես, ըստ Զուրաբյանի, ընտրությունների վրա հեղափոխական ազդեցություն են ունենալու ընտրողների ստորագրված ցուցակները հրապարակելու դրույթը, խոշոր տեղամասերում տեսախցիկների տեղադրումն ու ընտրողներին նույնականացնող էլեկտրոնային սարքավորումների առկայությունը: